Catalysator

Un convertitor catalytic o catalysator es designate pro epurar le gases de escappamento de vehiculos que functiona con benzina, le quales constitue alteremente un considerabile menacia al standardes de qualitate del aere in stratas urban congerite e in autostratas.

Le catalysatores elimina le monoxydo de carbon, le hydrocarburos non comburite e le oxydos de nitrogeno. Iste compositos es nocive al sanitate human e al ambiente in varie manieras.

Le catalysator es attachate al potto de escappamento del vehiculo, proxime al motor. Le gases de escappamento passa per le substrato ceramic cellular, un filtro in forma de favo. Ben que compacte, le structura faviforme intricate ha un superficie de 23.000 metros quadrate.

Iste structura es revestite de un strato tenue del metallos platino, palladium e rhodium, le quales functiona como catalystas que simula un reaction a alterationes in le composition chimic del gases. Platina e palladium converte hydrocarburos e monoxydo de carbon in dioxydo de carbon e vapor de aqua. Rhodium transforma oxydos de nitrogeno e hydrocarburos in nitrogeno e aqua, le quales es innocue.

Categoria:Chimia
Categoria:Ingenieria